b"\n_START_ARTICLE_\nThybor\xc3\xb8n-Harbo\xc3\xb8re Kommune\n_START_SECTION_\nTidligere kommuner\n_START_PARAGRAPH_\nI 1954 opgav man planen om at lukke Thybor\xc3\xb8n Kanal, der var opst\xc3\xa5et i 1860'erne, eller erstatte den med en sluse. S\xc3\xa5 der var udsigt til at der permanent ville v\xc3\xa6re 1 km vand mellem Agger Tange og Harbo\xc3\xb8re Tange. Derfor blev Thybor\xc3\xb8n Kommune og sogn oprettet syd for kanalen og udskilt fra Vestervig-Agger Kommune nord for kanalen._NEWLINE_Ved kommunalreformen blev Thybor\xc3\xb8n-Harbo\xc3\xb8re Kommune dannet af 2 sognekommuner: Thybor\xc3\xb8n med byen Thybor\xc3\xb8n og Harbo\xc3\xb8re-Engbjerg med byen Harbo\xc3\xb8re. De to sognekommuner havde hhv. 2.403 og 2.229, tilsammen 4.632 indbyggere pr. 1. januar 1970."